SSC ফল প্রকাশের পরেই বিক্ষোভ চাকরিহারাদের

ওয়েবডেস্ক- প্রকাশিত হয়েছে একাদশ ও দ্বাদশ শ্রেণির শিক্ষক নিয়োগের ইন্টারভিউর তালিকা। ইন্টারভিউ (Interview) ও নথি যাচাইয়ের সেই তালিকায় জায়গা পেয়েছেন বহু চাকরিহারা যোগ্য শিক্ষক শিক্ষিকা (Unemployed qualified teachers) । আবার বাদও পড়েছেন বহু। চাকরিহারা যোগ্য শিক্ষক আন্দোলনের অন্যতম মুখ চিন্ময় মণ্ডলের (Chinmay Mondal) নাম নেই ওই তালিকায়। আবার ওই আন্দোলনের পরিচিত মুখ সঙ্গীত সাহা (Sangita Saha) ডাক পেয়েছেন।

চাকরিহারা যোগ্য শিক্ষকদের বক্তব্য, যে ২০,০০০ জনকে ইন্টারভিউর জন্য ডাকা হয়েছে তাদের মধ্যে একবারে নতুনদের সংখ্যা প্রায় ৯,৫০০। পরীক্ষার প্রস্তুতির জন্য খুবই অল্প সময় পাওয়ার জন্য নতুনদের সঙ্গে প্রতিযোগিতায় পিছিয়ে পড়েছেন অনেকে। এমনটাই মত যোগ্য চাকরিহারারা। তাদের আরও বক্তব্য, ২০১৬ তে যোগ্যতার প্রমাণ দিয়ে তারা চাকরি পেয়েছিলেন। তাই নতুনভাবে পরীক্ষায় বসা ও তার ফল প্রকাশ তারা মানছেন না। ওই ফলে তারা মর্মাহত। সবাইকে একত্রিত থাকার পরামর্শ দিয়েছেন তারা।

এরপর প্রয়োজন হলে পরবর্তীতে মামলা ও আন্দোলনের হুঁশিয়ারি দিয়েছেন তারা। যারা ডাক পেলেন না বা চাকরি পাবেন না তাদের জন্য সরকারকে অবিলম্বে পদক্ষেপের দাবি জানিয়েছেন চাকরিহারা যোগ্য শিক্ষক ও শিক্ষিকারা। পাশাপাশি নবম ও দশম শ্রেণির শিক্ষক নিয়োগের ফলের দিকেও তাকিয়ে রয়েছেন যোগ্য শিক্ষক ও শিক্ষিকারা।

আরও পড়ুন- ‘কলকাতা দর্শন’, রাজ্যের পর্যটন শিল্পকে চাঙ্গা করতে নয়া উদ্যোগ পরিবহন দফতরের

লিখিত পরীক্ষার ৬০ নম্বর, শিক্ষকতার অভিজ্ঞতার ১০ নম্বর এবং শিক্ষাগত যোগ্যতার ১০ নম্বর এই তিনটির যোগফলের ভিত্তিতেই ইন্টারভিউ তালিকা প্রকাশ করল স্কুল সার্ভিস কমিশন এসএসসি। এদিনের ইন্টারভিউয়ের তালিকায় একদিকে যেমন অনেকে খুশি,আবার না নাম থাকায় একাংশ মর্মামত হয়েছে।

২৬ হাজার শিক্ষকের চাকরি আদালত বাতিল করার পর কমিশনকে (SSC) নতুন করে পরীক্ষা নেওয়ার নির্দেশ দেয় হাই কোর্ট। আদালতের সেই নির্দেশে নতুন নিয়োগ পরীক্ষা শুরু কএর এসএসসি। গত ১৪ সেপ্টেম্বর রাজ্যের মোট ৪৭৮টি কেন্দ্রে অনুষ্ঠিত হয় লিখিত পরীক্ষা। প্রতি বিষয়ে মোট নম্বর ছিল ৬০।

দেখুন আরও খবর-